Λιου Σιανγκ (εμποδιστής)

Ο Λιου Σιανγκ (απλοποιημένα κινέζικα :刘翔, παραδοσιακά κινέζικα :劉翔, πινγίν: Liú Xiáng, γεννήθηκε στις 13 Ιουλίου 1983) είναι Κινέζος πρώην αθλητής στίβου στο αγώνισμα  110 μέτρα με εμπόδια. Ήταν χρυσός Ολυμπιονίκης στους Ολυμπιακούς Αγώνες του 2004 κατακτώντας το πρώτο σε αγώνα στίβου ανδρών για την Κίνα.

Καριέρα
Είναι ένας από τους πιο επιτυχημένους αθλητές της Κίνας και αναδείχθηκε ως είδωλο και πολιτιστικό σύμβολο. Εκτός από το ότι είναι ο μόνος αθλητής στην ιστορία της χώρας που σημείωσε παγκόσμιο ρεκόρ, έγινε Παγκόσμιος Πρωταθλητής (στη διοργάνωση του 2007) και Ολυμπιονίκης — ο Λιου παραμένει ο κάτοχος του  Ολυμπιακού ρεκόρ στα 110 μέτρα με εμπόδια ανδρών με χρόνο 12,91 δευτερόλεπτα που σημείωσε στην Ολυμπιάδα της Αθήνας το 2004, επίδοση που τότε ήταν ισοφάριση του παγκοσμίου ρεκόρ.

Η διεθνής του καριέρα ξεκίνησε το 2002 όταν σημείωσε ρεκόρ Ασίας  ολοκληρώνοντας τη διοργάνωση σε 13,12 δευτερόλεπτα. Αυτό κατέρριψε το παγκόσμιο ρεκόρ νέων που διατηρούνταν για 25 χρόνια. Την ίδια χρονιά ήταν για πρώτη φορά πρωταθλητής Ασίας. Το 2006 κατέρριψε το παγκόσμιο ρεκόρ στη Λοζάνη με χρόνο 12,88 δευτερόλεπτα, που έμεινε και ως ατομική καλύτερη επίδοση. Τη ίδια χρονιά ήταν για δεύτερη φορά πρωταθλητης Ασίας. 
Ήταν το φαβορί για να κερδίσει άλλο ένα χρυσό στα 110 μέτρα με εμπόδια στους Ολυμπιακούς Αγώνες του Πεκίνου το 2008, αλλά αναγκάστηκε να αποχωρήσει την τελευταία στιγμή μετά από μια λανθασμένη εκκίνηση και επιδείνωση σε έναν τραυματισμό που είχε συμβεί προηγουμένως. Και πάλι φαβορί για το χρυσό μετάλλιο στα 110 μέτρα με εμπόδια στους Ολυμπιακούς Αγώνες του Λονδίνου το 2012, τραυματίστηκε σοβαρά στον Αχίλλειο τένοντα του προσπαθώντας να ξεπεράσει το πρώτο εμπόδιο στα προκριματικά, και τελικά χειρουργηθηκε. Δεν κατάφερε να επανέλθει και στις 7 Απριλίου 2015, ανακοίνωσε την αποχώρησή του από την ενεργό δράση.

Παραπομπές

Εξωτερικοί σύνδεσμοι

 Xiang LIU - World Athletics 

Κατηγορία:Κινέζοι αθλητές του στίβου
Κατηγορία:Κινέζοι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Χρυσοί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Εμποδιστές